Z Á P I S N I C A

zo zasadnutia obecného zastupiteľstva obce Malčice zo dňa 17. 02. 2015

Prítomní: Ing. Radomír Drška, Radoslav Ďuraš, Bc. Monika Kandráčová, MUDr. Jozef

 Petrik, PaedDr. Jozef Tomko, Ladislav Uhrin

Neprítomný: Pavol Behun – ospravedlnený

Program zasadnutia OZ:

1.Otvorenie, voľba návrhovej komisie a overovateľov zápisnice

2. Prejednanie úveru na vysporiadanie investičných záväzkov

3. Návrh na založenie miestnej akčnej skupiny POONDAVIE, o. z.

4. Prejednanie ponuky Prima banky na odkúpenie akcií

5. Návrh na úpravu rozpočtu rozpočtovým opatrením č. 1/15

6. Prejednanie žiadostí o poskytnutie dotácie

7. Žiadosti občanov, rôzne

1. Otvorenie, voľba návrhovej komisie a overovateľov zápisnice

Starosta obce privítal prítomných a konštatoval, že obecné zastupiteľstvo je uznášaniaschopné, keďže zo 7 poslancov je prítomných 6. Oboznámil prítomných poslancov s návrhom na program zasadnutia OZ. Navrhnutý program poslanci schválili. Do návrhovej komisie boli navrhnutí: MUDr. Jozef Petrik, PaedDr. Jozef Tomko. Za overovateľov zápisnice boli navrhnutí: Radoslav Ďuraš, Ladislav Uhrin.

 Hlasovanie: za: 6 proti: 0 zdržal sa: 0

 Výsledok hlasovania: schválené

 K bodu č. 1 bolo prijaté uznesenie č. 6/2015

2. Prejednanie návrhu na čerpanie úveru na vysporiadanie investičných záväzkov

Starosta oboznámil poslancov s tým, že obec nemá vysporiadané financovanie hasičskej stanice a to vo výške 34 257 € a záväzok voči Romanovi Bugatovi, na základe rozsudku súdu /neuhradená faktúra za predchádzajúceho vedenia obce/, vo výške 20 410 €. Keďže obec nemá finančné prostriedky, predložil starosta návrh na čerpanie úveru vo výške 54 667 €.

Zároveň bolo predložené stanovisko kontrolórky obce, v ktorom vyjadruje súhlas s čerpaním úveru.

 Hlasovanie: za: 6 proti: 0, zdržal sa: 0.

 Výsledok hlasovania: schválené

 K bodu č. 2 bolo prijaté uznesenie č. 7/2015

3. Návrh na za založenie miestnej akčnej skupiny POONDAVIE, o.z.

Starosta predložil poslancom na schválenie návrh na založenie Miestnej akčnej skupiny POONDAVIE, o. z. a na členstvo obce Malčice v MAS.

 Hlasovanie: za: 6 proti: 0 zdržal sa: 0

 Výsledok hlasovania: schválené

 K bodu č. 3 bolo prijaté uznesenie č. 8/2015

4. Prejednanie ponuky Prima banky na odkúpenie akcií

Starosta obce oboznámil poslancov s ponukou Prima banky na odkúpenie našich akcií, v menovitej hodnote 5 985 € - kúpna cena ponúkaná bankou je 9 000 €. Predložil návrh na predaj akcií za ponúkanú cenu.

 Hlasovanie: za: 6 proti: 0 zdržal sa: 0

 Výsledok hlasovania: schválené

 K bodu č. 4 bolo prijaté uznesenie č. 23/2015

5. Návrh na úpravu rozpočtu rozpočtovým opatrením č. 1/15

Starosta predložil návrh na úpravu rozpočtu rozpočtovým opatrením č. 1/15 v súlade s ods. 2 písm. b/ § 14 zákona č. 583/2004 Z. z. o rozpočtových pravidlách územnej samosprávy. Rozpočtové opatrenie tvorí prílohu zápisnice.

 Hlasovanie: za: 6 proti: 0 zdržal sa: 0

 Výsledok hlasovania: schválené

 K bodu č. 5 bolo prijaté uznesenie č. 9/2015

6. Žiadosť o poskytnutie dotácií

Starosta predložil žiadosti o poskytnutie dotácií:

a/ žiadosť TJ Družstevník Malčice o poskytnutie dotácií vo výške 3 300 €.

 Hlasovanie: za: 6 proti: 0 zdržal sa: 0

 Výsledok hlasovania: schválené

 K bodu 5a/ bolo prijaté uznesenie č. 10/2015

b/ žiadosť Dobrovoľného hasičského zboru Malčice o poskytnutie dotácie vo výške 3 900 €.

 Vzhľadom na to, že žiadosť bola podaná po schválení rozpočtu na rok 2015 a v rozpočte

 táto položka nie je zahrnutá, dohodli sa poslanci na sume 1 200 €.

 Hlasovanie: za: 5 proti: 0 zdržal sa: 1 – MUDr. Petrik

 Výsledok hlasovania: schválené

 K bodu 5b/ bolo prijaté uznesenie č. 11/2015

7. Žiadosti občanov, rôzne

a/ žiadosť nájomníkov obecnej bytovky č. 177 o čiastočnú rekonštrukciu bytovky. Poslanci

 vyjadrili súhlas s tým, že pôjde o postupnú čiastočnú rekonštrukciu, v rámci finančných

 možností obce.

 Hlasovanie: za: 6 proti: 0 zdržal sa: 0

 Výsledok hlasovania: schválené

 K bodu 7a/ bolo prijaté uznesenie č. 12/2015

b/ žiadosť Jozefíny Tancošovej o poskytnutie jednorazovej finančnej výpomoci. Bolo konštatované, že menovaná nespĺňa podmienky na poskytnutie jednorazovej finančnej výpomoci a doporučuje sa, aby menovaná požiadala o pomoc nadácie, prostredníctvom sociálnych pracovníkov.

 Hlasovanie: za: 0 Proti: 6 zdržal sa: 0

 Výsledok hlasovania: neschválené

 K bodu 7b/ bolo prijaté uznesenie č. 13/2015

c/ žiadosť Aleny Gáborovej o poskytnutie úhrady na obedy detí vo výške 50 %. V zmysle

VZN č. 2/2014 sa 50 % úhrada nákladov na obedy poskytuje len sociálne odkázaným dôchodcom. Rodina nie je v hmotnej núdzi.

 Hlasovanie: za: 0 proti: 6 zdržal sa: 0

 Výsledok hlasovania: neschválené

 K bodu 7c/ bolo prijaté uznesenie č. 14/2015

d/ žiadosť Ladislava Makulu na osadenie retarderov. Cesta, ktorá vedie cez obec, nespadá do kompetencie obce.

 Hlasovanie: za: 0 proti: 6 zdržal sa: 0

 Výsledok hlasovania: neschválené

 K bodu 7d/ bolo prijaté uznesenie č. 15/2015

e/ list Ing. Jozefa Semeša vo veci vrátenia dotácie. Obecné zastupiteľstvo berie list na vedomie.

 K bodu 7d/ bolo prijaté uznesenie č. 16/5015

f/ starosta oboznámil poslancov s anonymným listom, v ktorom pisateľ žiada o preverenie, či na rekonštrukciu rímskokatolíckej fary bolo vydané stavebné povolenie. Vzhľadom na tento list a aj na list Ladislava Makulu, v ktorom žiada preveriť čierne stavby v obci, doporučil poslancom zriadiť komisiu na preverenie stavebnej činnosti v obci. Poslanci sa dohodli, že touto záležitosťou bude poverená komisia pre územné plánovanie a výstavbu v zložení: MUDr. Jozef Petrik, Vladimír Čekľovský, Jozef Petrik.

 Hlasovanie: za: 6 proti: 0 zdržal sa: 0

 Výsledok hlasovania: schválené

 K bodu 7f/ bolo prijaté uznesenie č. 17/2015

g/ žiadosti o pridelenie bytu – predseda bytovej komisie Ladislav Uhrin informoval, že bytová komisia na svojom zasadnutí prejednala žiadosti od 4 občanov:

1. Nikola Šušláková, Malčice 282
2. Radoslav Tancoš, Malčice 313
3. Miroslav Strzelcyk, Malčice 37
4. Kamila Makula, Malčice 30

Komisia všetky žiadosti posúdila a dospela k záveru, že kritériá na pridelenie bytu spĺňa iba Radek Strzelcyk a predložila tento návrh poslancom na schválenie.

 Hlasovanie: za: 6 proti: 0 zdržal sa: 0

 Výsledok hlasovania: schválené

 K bodu 7g/ bolo prijaté uznesenie č. 18/2015 a č. 19/2015

 h/ žiadosť Doroty Hrabovčínovej a Martiny Kináčovej o prenájom priestorov kultúrneho domu na deň 31. 05. 2015 /1. sväté prijímanie/. Vzhľadom k tomu, že na uvedený termín je už viacero žiadostí na tento termín, doporučil starosta neschváliť ani jednu žiadosť.

 Hlasovanie: za: 0, proti: 6, zdržal sa: 0.

 Výsledok hlasovania: neschválené

 K bodu č. 4 bolo prijaté uznesenie č. 20/2015

i/ V rôznom starosta informoval, že dostal ponuku na montáž verejného osvetlenia LED lampami, čo by prispeli ku kvalite osvetlenia v obci, bez ďalšieho finančného zaťaženia obce. Poslanci skonštatovali, že takýto druh osvetlenia by mal byť prínosom aj po estetickej stránke.

 Hlasovanie: za: 6 proti: 0, zdržal sa: 0.

 Výsledok hlasovania: schválené

 K tomuto bodu bolo prijaté uznesenie č. 21/2015

Ďalej starosta informoval poslancov o ďalších zámeroch na skvalitnenie života v obci – ide najmä o úpravu chodníkov a priekop a oplotenie okolo cintorína. Požiadal poslancov, aby aj oni predložili svoje predstavy a námety.

MUDr. Jozef Petrik uviedol, že by bolo potrebné v prvom rade opraviť Dom smútku. Starosta uviedol, že Dom smútku bol opravovaný na jeseň 2014 a to najmä praskliny v stenách. Vzhľadom k tomu, že stavba bola zhotovená pravdepodobne z nekvalitných materiálov a bola postavená na nevhodnom mieste, stavba postupne klesá, problémy sa teda nedajú celkom odstrániť.

Bc. Monika Kandráčová informovala, že dňa 28. 01. 2015 zasadala komisia pre kultúru a vydávanie obecných novín. Dňa 8. mája sa v obci uskutoční majáles, usporiadateľom ktorého sú poslanci obce. Je už zabezpečená strava a hudobná skupina Bikaver. Vstupné na majáles je 30 €/pár. Požiadala poslancov, aby boli nápomocní pri získavaní sponzorov na tombolu. Ďalej požiadala starostu, aby obec tiež finančne prispela na túto akciu, čo starosta prisľúbil. Obecné noviny budú vychádzať polročne, prvé číslo prechádza poslednými úpravami.

Predložila návrh na členov komisie pre kultúru a vydávanie obecných novín: Radoslav Ďuraš, PaedDr. Jozef Tomko, Mária Lopašovská, čo bolo predložené na schválenie poslancom.

 Hlasovanie: za: 6 proti: 0 zdržal sa: 0

 Výsledok hlasovania: schválené

 K tomuto bodu bolo prijaté uznesenie č. 22/2015

 Na záver boli prečítané a odsúhlasené závery zasadnutia zo dňa 17. 02. 2015. Starosta obce František Lopašovský poďakoval prítomným poslancom za účasť a ukončil zasadnutie OZ.

 Uznesenia č.6/2015, 7/2015, 8/2005, 9/2015, 10/2015, 11/2015, 12/2015, 13/2015, 14/2015, 15/2015, 16/2015, 17/2015, 18/2015, 19/2015,  20/2015, 21/2015, 22/2015 a 23/2015 tvoria prílohu k tejto zápisnici.

Overovatelia: Radoslav Ďuraš ......................

 Ladislav Uhrin ...............................

 -----------------------------------

 František Lopašovský

 starosta obce

Zapisovateľka: Bc. Viera Sinčáková ..............................

 Z Á V E R Y

zo zasadnutia obecného zastupiteľstva obce Malčice zo dňa 17. 0. 2015

Obecné zastupiteľstvo na svojom zasadnutí prijalo nasledovné uznesenia:

Uznesenie č. 6/2015

Obecné zastupiteľstvo v Malčiciach schvaľuje:

1. Do návrhovej komisie. MUDr. Jozef Petrik, PaedDr. Jozef Tomko
2. Za overovateľov: Radoslav Ďuraš, Ladislav Uhrin

Uznesenie č. 7/2015

 Obecné zastupiteľstvo v Malčiciach schvaľuje:

Čerpanie úveru v celkovej výške 54 667 eur, na vysporiadanie investičných záväzkov, zabezpečený zmenkou obce vo výške 54 667 eur.

Uznesenie č. 8/2015

 Obecné zastupiteľstvo v Malčiciach schvaľuje:

Založenie Miestnej akčnej skupiny POONDAVIE, o. z. /MAS/ a členstvo obce Malčice v MAS.

Uznesenie č. 9/2015

 Obecné zastupiteľstvo v Malčiciach schvaľuje:

Úpravu rozpočtu rozpočtovým opatrením č. 1/15.

Uznesenie č. 10/2015

 Obecné zastupiteľstvo v Malčiciach schvaľuje:

Poskytnutie dotácie pre Telovýchovnú jednotu Družstevník Malčice na rok 2015 vo výške

3 300 eur.

Uznesenie č. 11/2015

Obecné zastupiteľstvo v Malčiciach schvaľuje:

Dotáciu na rok 2015 pre Dobrovoľný hasičský zbor Malčice vo výške 1 200 eur.

 Uznesenie č. 12/2015

Obecné zastupiteľsvo v Malčiciach schvaľuje:

Žiadosť nájomníkov obecnej bytovky č. 177 o postupnú čiastočnú rekonštrukciu bytovky, v rámci finančných možností obce.

Uznesenie č. 13/2015

Obecné zastupiteľstvo v Malčiciach neschvaľuje:

 Žiadosť Jozefíny Tancošovej o poskytnutie jednorazovej finančnej výpomoci, z dôvodu nespĺňania podmienok. OZ žiadateľke doporučuje obrátiť sa so žiadosťou na nadácie.

Uznesenie č. 14/2015

Obecné zastupiteľstvo v Malčiciach neschvaľuje:

Žiadosť Aleny Gáborovej o poskytnutie úhrady na obedy detí vo výške 50 % z dôvodu, že v zmysle VZN č. 2/2014 sa 50 %-ná úhrada na obedy poskytuje len sociálne odkázaným dôchodcom a rodina nie je v hmotnej núdzi.

Uznesenie č. 15/2015

Obecné zastupiteľstvo v Malčiciach neschvaľuje:

Žiadosť Ladislava Makulu na osadenie retarderov, z dôvodu, že cesta nespadá do kompetencie obce.

Uznesenie č. 16/2015

Obecné zastupiteľstvo v Malčiciach berie na vedomie:

List Ing. Jozefa Semeša vo veci vrátenia dotácie.

Uznesenie č. 17/2015

Obecné zastupiteľstvo v Malčiciach schvaľuje:

Komisiu na preverenie stavebnej činnosti v obci v zložení: MUDr. Jozef Petrik, Vladimír Čekľovský, Jozef Petrik.

Uznesenie č. 18/2015

Obecné zastupiteľstvo v Malčiciach schvaľuje:

Pridelenie bytu v obecnej bytovke č. 165 Miroslavovi Strzelcykovi, Malčice 37.

 Uznesenie č. 19/2015

Obecného zastupiteľstvo v Malčiciach neschvaľuje:

Žiadosti o pridelenie bytu Nikoly Šušlákovej, Radoslava Tancoša, Kamila Makulu.

Uznesenie 20/2015

Obecné zastupiteľstvo v Malčiciach neschvaľuje:

Žiadosť Doroty Hrabovčínovej a Martiny Kináčovej o prenájom kultúrneho domu na deň 31. 05. 2015 z dôvodu, že na tento termín bolo podaných viac žiadostí.

Uznesenie č. 21/2015

Obecné zastupiteľstvo v Malčiciach schvaľuje:

Montáž verejného osvetlenia v obci LED lampami.

Uznesenie č. 22

Obecné zastupiteľstvo v Malčiciach schvaľuje:

Členov komisie pre kultúru a vydávanie obecných novín: PaedDr. Jozef Tomko, Radoslav Ďuraš, Mária Lopašovská.

Uznesenie č. 23

Obecné zastupiteľstvo v Malčiciach schvaľuje:

Predaj akcií Prima banky Slovensko, a .s. v kúpnej cene 9 000 eur.

Uznesenia č. 6/2015, 7/2015, 8/2015, 9/2015, 10/2015, 11/2015, 12/2015, 13/2015, 14/2015, 15/2015, 16/2015, 17/2015, 18/2015, 19/2015, 20/2015, 21/2015,  22/2015 a 23/2015 tvoria prílohu k zápisnici zo zasadnutia obecného zastupiteľstva zo dňa 17. 02. 2015.

 Overovatelia: Radoslav Ďuraš ..............................

 Ladislav Uhrin ..............................

 --------------------------------------

 František Lopašovský

 starosta obce